7 साल के बच्चे को भी गोली लगी, हमलावरों ने भागने से पहले CCTV कैमरे तोड़े
US Central Mexico Water Park Firing Case - सेंट्रल मेक्सिको के वॉटर पार्क में फायरिंग हुई। एक 7 साल के बच्चे समेत 7 लोगों की मौत हो गई। न्यूज एजेंसी AP के मुताबिक, हमला गुआनाजुआतो राज्य के कोर्टजर शहर के एक रिसोर्ट में हुआ।
सेंट्रल मेक्सिको के वॉटर पार्क में फायरिंग हुई। एक 7 साल के बच्चे समेत 7 लोगों की मौत हो गई। न्यूज एजेंसी AP के मुताबिक, हमला गुआनाजुआतो राज्य के कोर्टजर शहर के एक रिसोर्ट में हुआ। यहां कई लोग वेकेशन मनाने आए थे। रिसोर्ट के वॉटर पार्क में अचानक हमलावर घुसे और फायरिंग करने लगे।
पुलिस ने कहा कि उन्हें घटनास्थल पर 3 महिलाओं, 3 पुरुषों और एक बच्चे का शव मिला। हमले में एक व्यक्ति को घायल हुआ, उसे अस्पताल ले जाया गया है। फिलहाल हमलावरों को पकड़ा नहीं जा सका है। हमले की वजह भी सामने नहीं आई है। पुलिस पूरे मामले की जांच कर रही है।
हमलावरों ने रिसोर्ट में तोड़फोड़ की 
एक पुलिस ऑफिसर ने कहा- हमला मेक्सिको समयानुसार शनिवार शाम हुआ। गोली चलाने वाले एक से ज्यादा थे। हमें फिलहाल नहीं पता की कुल कितने हमलावरों ने गोलियां चलाईं। फायरिंग के बाद उन्होंने रिसोर्ट को भी काफी नुकसान पहुंचाया। हमलावरों ने एक स्पा में तोड़फोड़ की। वो CCTV कैमरे भी तोड़कर भाग गए, जिससे उनकी पहचान न हो सके। हम उनकी तलाश कर रहे हैं।
गोलीबारी होती ही अफरा-तफरी मची
सोशल मीडिया पर रिसोर्ट के अंदर बनाया गया एक वीडियो वायरल हो रहा है। इसमें देखा जा सकता है कि स्विमसूट पहने लोग मस्ती कर रहे हैं। तभी गोलीबारी की आवाज आती है। लोग अपनी जान बचाने यहां-वहां भागने लगते हैं। कुछ लोगों को रोते, चिल्लाते भी सुना जा सकता है। वहीं, माता-पिता अपने बच्चों को गले लगाते और उन्हें गोद में लेकर भागते नजर आ रहे हैं। कुछ जमीन पर पड़े कुछ लोगों को भी देखा जा सकता है।
मेक्सिको में 2007 से खराब हालात
मिचोआकन और गुआनाजुआतो मेक्सिको के 2 सबसे हिंसक राज्य हैं। इन राज्यों में ड्रग्स तस्करी और ईंधन की अवैध बिक्री जैसे काम होते हैं। इन घटनाओं में शामिल गिरोहों के बीच इस तरह के गैंगवार की घटनाएं सामने आती रहती हैं।
मेक्सिको में 2007 के बाद से हिंसा और गैंगवार जैसे अपराधों में बढ़ोतरी हुई। 2007 में ड्रग माफियाओं से लड़ने के लिए पूर्व राष्ट्रपति फेलिप काल्डेरन ने सेना को पर उतार दिया था। इसके बाद से मेक्सिको में हिंसा तेज हो गई थी, जो आज भी थमने का नाम नहीं ले रही है।
ये खबरें भी पढ़ें...
सेंट्रल मेक्सिको के बार में फायरिंग का VIDEO:10 लोगों की मौत; मार्च में हुई ऐसी ही घटना में 19 लोगों की जान गई थी
सेंट्रल मेक्सिको के एक बार में फायरिंग हुई। इसमें 10 लोगों की मौत हो गई। रिपोर्ट्स के मुताबिक, हमलावर ने बार में घुसते ही अंधाधुंध गोलियां चलना शुरू कर दिया। इस दौरान बार में मौजूद लोगों के बीच अफरा-तफरी मच गई। पढ़ें पूरी खबर...
सबसे खतरनाक ड्रग लॉर्ड एल चापो का बेटा गिरफ्तार:गैंग मेंबर्स ने विरोध में प्लेन पर फायरिंग की, गाड़ियां फूंकीं; 3 सुरक्षाकर्मियों की मौत
मेक्सिको में ड्रग लॉर्ड एल चापो के बेटे ओविडियो गुजमैन-लोपेज की गिरफ्तारी के बाद दंगे भड़क गए। ओविडियो को 5 जनवरी को गिरफ्तार किया गया था। उसकी गिरफ्तारी का विरोध कर रहे गैंग मेंबर्स ने सड़कों पर कई गाड़ियों को आग लगा दी। उन्होंने एक एयरपोर्ट पर हमला कर दो विमानों पर फायरिंग भी की। पढ़ें पूरी खबर...
मेक्सिको में ढाई लाख करोड़ रु. की सालाना ड्रग्स तस्करी:ड्रग गैंग्स के पास 600 विमान, 75 हजार की प्राइवेट सेना; रोज 120 मर्डर
मैक्सिको की राजधानी मैक्सिको सिटी में 6 अक्टूबर 2022 को गैंगवार हुआ। फायरिंग में मेयर मेंडोजा सहित 18 लोगों की मौत से ड्रग कार्टेल का खूनी चेहरा फिर सामने आया। लगभग 13 करोड़ की आबादी वाला मैक्सिको 40 साल से ड्रग कार्टेल के चंगुल में है। यहां अफीम, हेरोइन और मारिजुआना की तस्करी में लिप्त कार्टेल समानांतर सरकार के रूप में काम करते हैं। पढ़ें पूरी खबर...